Ժամանակակից արվեստի թանգարան (Տրուա)

**Տրուայի ժամանակակից արվեստի թանգարան** (), Տրուա քաղաքի ամենակարևոր թանգարանը գեղարվեստի թանգարանի հետ միասին և Ֆրանսիայի ժամանակակից արվեստի ամենամեծ գավառական թանգարաններից մեկը։

## Պատմություն
Թանգարանը հիմնադրվել է 1982 թվականին Պիեռ և Դենիզ Լևիների նվիրատվության հիման վրա։ 1976 թվականին տեղի տեքստիլ արդյունաբերողները, ինչպես նաև կոլեկցիոներներն ու մեկենաս Լեվիները քաղաքին նվիրեցին  իրենց արվեստի անձնական հավաքածուն, որը ներառում էր շուրջ 2000 «միավոր» ցուցանմուշ։ Լևի ընտանիքի անդամներն անձամբ ծանոթ էին շատ հայտնի նկարիչների և քանդակագործների հետ, որի արդյունքում էլ նրանց հավաքածուում գերակշռում էր 20-րդ դարի սկզբի ֆրանսիական ավանգարդի գեղանկարները։

1982 թվականին Ֆրանսիայի նախագահ Ֆրանսուա Միտտերանի մասնակցությամբ բացված թանգարանը տեղակայված է Տրուայում գտնվող հին եպիսկոպոսական պալատի շենքում, որը կառուցվել է 16-17-րդ դարերի սկզբին։

## Հավաքածուներ
Թանգարանի հավաքածուներն ընդգրկում են 19-րդ դարի երկրորդ կեսից մինչև 1960-ականների ֆրանսիական արվեստի ստեղծագործությունները։ Գեղանկարչությունը գերակշռում է, բայց կան նաև քանդակների մեծ հավաքածուներ։

Բացի այդ, թանգարանում ցուցադրվում են հայտնի վարպետ Մորիս Մարինոյի ար-դեկո ապակե իրերը և պրիմիտիվ արվեստի մեծ հավաքածու, որը բաղկացած է այն արվեստագետներին պատկանող գործերից, որոնց աշխատանքները ցուցադրվում են թանգարանում (ինչպես Դերենի) կամ հայտնի արվեստի ստեղծագործությունների առևտրականներին (Ամբրուազ Վոլար, Ֆելիքս Ֆենեոն, Պոլ Գիյոմ և ուրիշներ)։

19-րդ դարի երկրորդ կեսի արվեստը թանգարանում ներկայացված է Ժան Ֆրանսուա Միլլեի, Գուստավ Կուրբեի, Օնորե Դոմիեի, Էդգար Դեգայի, Ժորժ Սյորայի, Մաքսիմիլիեն Լյուսի, Պոլ Գոգենի, ինչպես նաև Նաբի խմբի նկարիչների` Էդուար Վյուարի, Պիեռ Բոնարի և Ֆելիքս Վալոտոնի աշխատանքներով։

20-րդ դարին վերաբերող աշխատանքների շարքում թանգարանում  առանձնանում է ֆովիստ նկարիչների աշխատանքների հավաքածուն` Անդրե Դերենի (մոտ 80 նկարներ, որոնք ներկայացված են Տրուայի թանգարանում, Դերենի աշխարհի ամենամեծ աշխատանքների հավաքածուն են), Ժորժ Բրաքի, Մորիս դը Վլամինկի, Ալբեր Մարկեի, Ռաուլ Դյուֆիի, Օտոն Ֆրիեզի, Կես վան Դոնգենի, Ժան Պյուիի և Մորիս Մարինոյի (որոնց ստեղծագործություններին հատկացված է առանձին սրահ)։ Փարիզի դպրոցը թանգարանում ներկայացնում են Խայիմ Սուտինի (8 նկար) և Ամեդեո Մոդիլիանիի աշխատանքները, կուբիզմը` Խուան Գրիսի, Ռոջեր դե լա Ֆրենեի, Ժան Մետցենժի և Անդրե Լոտի աշխատանքներով։ Թանգարանում ցուցադրվում են նաև Անրի Մատիսի, Ժորժ Ռուոյի, Լեո Լեմանի, Ռոբեր Դելոնեի, Ժակ Վիյոնի, Մաքս Էռնստի, Բալտյուս, Նիկոլա դե Ստալի և Բեռնար Բյուֆեի նկարները։


Georges Seurat 007.jpg|«Արվարձան», Ժորժ Սյորա, կտավ յուղաներկ, 1882-1883։
Seurat Pescatori.jpg|«Ձկնորսներ», Ժորժ Սյորա, կտավ յուղաներկ, 1883։


Քանդակը, մասնավորապես, ներկայացված է Էդգար Դեգայի (4 բրոնզ), Օգյուստ Ռոդենի, Արիստիդ Մայոլի, Օսիպ Ցադկինի, Խուլիո Գոնսալեսի, Շառլ Դեսպիոյի, Անդրե Դերենի և Պիկասոյի «Ծաղրածու» (1905) աշխատանքներով։

Մորիս Մարինոյի ապակե իրերի հավաքածուն բաղկացած է արվեստի 140 արվեստի գործերից, որոնք ստեղծվել են 1912-1937 թվականներին։

## Պատկերասրահ

Collections of the musée d'art moderne de Troyes-7044.jpg
Collections of the musée d'art moderne de Troyes-7047.jpg
Collections of the musée d'art moderne de Troyes-7045.jpg
Collections of the musée d'art moderne de Troyes-7046.jpg
Collections of the musée d'art moderne de Troyes-7048.jpg
Collections of the musée d'art moderne de Troyes-7050.jpg
Collections of the musée d'art moderne de Troyes-7051.jpg
Collections of the musée d'art moderne de Troyes-7052.jpg
Collections of the musée d'art moderne de Troyes-7054.jpg
Collections of the musée d'art moderne de Troyes-7055.jpg
Collections of the musée d'art moderne de Troyes-7060.jpg
Collections of the musée d'art moderne de Troyes-7067.jpg



Chevaux par Degas 1507161.jpg
Aristide maillol nu 1507189.jpg
Balzac 1507151.jpg
Burkina fasso masque mossi 1507292.jpg
Cameroun masque bamileké 1507327.jpg
Cameroun pipe bamoun 1507356.jpg
Cote d'ivoire masuqe guéré 1507329.jpg
H lebasque a metthey plat au nu feminin 1507183.jpg
Siege Cameroun ethnie bamoun 1507276.jpg
Vielle femme cousant Pissarro 1507405.jpg
Albert Marquet - Port d'Hambourg.jpg
Charles de fontenay st georges 1507402.jpg
Femme à la tapisserie F Bonvin 1507149.jpg
Gauguin Jeune créole.jpg
Louis valtat bord de mer 1507187.jpg
Pierre Bonnard Flowers 1912 2.jpg
Troyes (Aube) - Musée d'Art Moderne - "La Seine vue du quai des Grands-Augustins" (Albert Marquet, vers 1906).jpg
METSYS Quentin (suiveur de) - La Vierge aux raisins, MNR00436.jpg
Delaunay les coureurs 1507419.jpg
George Kars, Autoportrait ou l'Homme à la pipe, 1939.jpg


## Ծանոթագրություններ

## Արտաքին հղումներ
* Պաշտոնական կայք

Կատեգորիա:1982 հիմնադրումներ Ֆրանսիայում
Կատեգորիա:1982 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Տրուայի թանգարաններ
Կատեգորիա:Ֆրանսիայի պատկերասրահներ